നീലച്ചിത്ര നിര്മ്മാണം രാജ് കുന്ദ്രയുടെ ജാമ്യം നിഷേധിച്ചു മുംബൈ: നീലച്ചിത്ര നിര്മ്മാണവുമായി ബന്ധപ്പെട്ട കേസില് അറസ്റ്റിലായ വ്യവസായിയും ബോളിവുഡ് നടി ശില്പ്പ ഷെട്ടിയുടെ ഭര്ത്താവുമായ രാജ് കുന്ദ്രയുടെ ജാമ്യം നിഷേധിച്ചു. മജിസ്ട്രേറ്റ് കോടതി ജുഡീഷ്യല് കസ്റ്റഡിയില് വിട്ടതിനെതിരെ നല്കിയ അപേക്ഷ പരിഗണിച്ച ബോംബെ ഹൈക്കോടതിയാണ് ജാമ്യം നിഷേധിച്ചത്. ഇതോടെ രാജ് കുന്ദ്രയ്ക്ക് ജയിലില് തുടരണം. മജിസ്ട്രേറ്റ് ഉത്തരവില് തെറ്റില്ലെന്ന് കോടതി വ്യക്തമാക്കി. ജൂലൈ 19ന് അറസ്റ്റിലായ രാജ് കുന്ദ്ര, 23നാണ് ഇതിനെതിരെ ഹൈക്കോടതിയെ സമീപിച്ചത്. വീഡിയോകള് വികാരങ്ങളെ ഉണര്ത്തുന്നവയാണെങ്കിലും പ്രത്യക്ഷമായി ലൈംഗികരംഗം കാണിക്കുന്നില്ലെന്ന് അവകാശപ്പെട്ടാണ് കുന്ദ്ര ഹര്ജി നല്കിയത്. സിആര്പിസി 41എ വകുപ്പ് പ്രകാരം അറസ്റ്റിന് മുന്പ് നോട്ടിസ് നല്കുന്ന നടപടിക്രമം തന്റെ കാര്യത്തില് പാലിച്ചിട്ടില്ലെന്നു ചൂണ്ടിക്കാട്ടി തന്നെ പൊലീസ് കസ്റ്റഡിയില് അയയ്ക്കാനുള്ള മജിസ്ട്രേട്ടിന്റെ ഉത്തരവ് റദ്ദാക്കണമെന്നും കുന്ദ്ര ആവശ്യപ്പെട്ടിരുന്നു.